10. ΠΡ ΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 126 της 5/15 Οκτ. 1962 (ΦΕΚ Α΄  165) Περί του τρόπου καθορισμού της αξίας των μεταβιβαζομένων εργατικών κατοικιών και του τρόπου εξοφλήσεως της αξίας αυτών. Λαβόν υπ’ όψιν πρότασιν του Υπουργού Εργασίας αποφασίζει: 1.Η αξία της παραχωρουμένης κατά το Ν.Δ. 2963/54, ως ετροποποιήθη μεταγενεστέρως και δια της παρούσης πράξεως, εργατικής κατοικίας, ισούται προς το άθροισμα της αξίας του αναλογούντος εις αυτήν οικοπέδου και των δαπανών οικοδομικών εργασιών ως αύται προκύπτουν εξ εκάστης εργολαβίας του οικισμού εις ον περιλαμβάνεται η εργατική κατοικία. Η αξία του οικοπέδου εκάστου εργατικού οικισμού του διατιθεμένου δια πλατείας, οδούς, άλση και λοιπούς κοινοχρήστους και κοινωφελείς χώρους, τ’ αναλογούντα δια την κατασκευήν της εργατικής κατοικίας γενικά έξοδα, ως και αι δαπάναι κοινωφελών έργων (οδοποιΐας, υδροδοτήσεως, ηλεκτροδοτήσεως, αποχετεύσεως και κοινωφελών κτισμάτων) αι πραγματοποιούμεναι εις εργατικούς οικισμούς ανεξαρτήτως αριθμού των εν εκάστω τούτων κατοικιών, βαρύνουν το κεφάλαιον στεγάσεως του Οργανισμού Εργατικής Κατοικίας, το οποίον ωσαύτως βαρύνει ποσοστόν 10% των δαπανών οικοδομικών εργασιών εκάστης εργατικής κατοικίας. 2.Η πληρωμή της αξίας των μεταβιβαζομένων εργατικών κατοικιών γίνεται εις ίσας μηνιαίας δόσεις καθοριζομένας υπό του Δ.Σ. του Ο.Ε.Κ. και μη δυναμένας να υπερβούν τας 360. Εκ τούτων αι πρώται 60 από της παραλαβής της κατοικίας υπό του δικαιούχου ορίζονται εις δραχ. 150 εκάστη. Εις περίπτωσιν αποδεδειγμένης αδυναμίας λόγω ανεργίας υποχρέου εις καταβολήν δόσεων, η καταβολή αυτών δύναται ν’ αναστέλλεται δι’ αποφάσεως του Δ.Σ. του Ο.Ε.Κ. και δι’ όσον χρόνον διαρκεί η ανεργία. Κανονισμός, θέλει προβλέψει την διαδικασίαν της διαπιστώσεως της ανεργίας και τας λεπτομερείας της ερφαρμογής των διατάξεων του προηγουμένου εδαφίου. 3.Η υπό του Οργανισμού Εργατικής Κατοικίας εις τους κατά τους όρους του Ν.Δ. 2963/54 ως ετροποποιήθη μεταγενεστέρως, εκάστοτε δικαιούχους, παραχώρησις πλήρους και ετοίμου κατοικίας μετά του γηπέδου και της οικοδομής της, αποτελουμένης είτε εξ αυτοτελούς ακινήτου είτε εξ ορόφου οικοδομής ή διαμερίσματος ορόφου, γίνεται δια πωλήσεως και μεταβιβάσεως της κυριότητος, νομής και κατοχής εις τον δικαιούχον, επί πιστώσει του εκ της αξίας της μεταβιβαζομένης κατοικίας συνισταμένου τιμήματος, εξοφλητέου δια μηνιαίων δόσεων κατά τα εν παρ. 2 οριζόμενα. 4.Η κατά την παρ. 3 μεταβίβασις της κυριότητος γίνεται δι’ εκδόσεως υπό του Ο.Ε.Κ. παραχωρητηρίου επέχοντος θέσιν οριστικού τίτλου μεταβιβάσεως της κυριότητος του παραχωρουμένου ακινήτου. Ο τύπος του παραχωρητηρίου καθορίζεται δι’ αποφάσεως του Ο.Ε.Κ., εγκρινομένης υπό του Υπουργού Εργασίας. Εν τω παραχωρητηρίω πλην του προσδιορισμού και της περιγραφής της παραχωρουμένης κατοικίας καθορίζονται: α)το τίμημα του παραχωρουμένου ακινήτου, β)το μετά την αφαίρεσιν των γενομένων καταβολών υπόλοιπον του χρέους του δικαιούχου στεγάσεως αγοραστού, γ)ο προς εξόφλησιν του χρέους τούτου αριθμός των μηνιαίων δόσεων, καθώς και το ποσόν και ο χρόνος καταβολής εκάστης τούτων. Προς εξασφάλισιν του Ο.Ε.Κ. δια τας εκ των δόσεων του τιμήματος απαιτήσεις του θα συνιστάται (Μετά την σελ. 68,68(ε) Σελ. 68,69 213-025 472 Οργανισμός Εργατικής Κατοικίας 15.Β.β.8-10 δια του παραχωρητηρίου υπέρ του Ο.Ε.Κ. δικαίωμα εγγραφής επί του μεταβιβαζομένου ακινήτου πρώτης υποθήκης ισοπόσου προς το εκ του τιμήματος χρέος του δικαιούχου στεγάσεως αγοραστού, μη απαιτουμένου δια την υποθήκην ταύτην συμβολαιογραφικού εγγράφου. Εν τω παραχωρητηρίω θα καθορίζηται επίσης, ότι η παραχώρησις τελεί υπό την διαλυτικήν αίρεσιν της υπό του προς ον η μεταβίβασις δικαιούχου στεγάσεως αγοραστού καθυστερήσεως 6 συνεχών μηνιαίων δόσεων. Εξελθούσης της αιρέσεως, η κυριότης του μεταβιβασθέντος επανέρχεται αυτοδικαίως εις τον Ο.Ε.Κ. άνευ ουδενός δικαιώματος του δικαιούχου αγοραστού αποζημιώσεώς του εξ οιασδήποτε αιτίας ή επισχέσεως, των τυχόν καταβληθεισών υπ’ αυτού δόσεων λογιζομένων ως ενοικίων, ανατρεπομένου δε και οιουδήποτε τυχόν δημιουργηθέντος υπέρ τρίτου εμπραγμάτου ή άλλου δικαιώματος, ως εξ υπαρχής ακύρου. Ο Ο.Ε.Κ. δύναται δια μονομερούς δηλώσεως αυτού, οποτεδήποτε ενεργουμένης και καταχωριζομένης εις τα οικεία βιβλία μεταγραφών να βεβαιώση την επελθούσαν πλήρωσιν της αιρέσεως. Ο εκπεσών της κυριότητος της εργατικής κατοικίας αποβάλλεται δια διοικητικής εκτελέσεως υπό της οικείας Αστυνομικής Αρχής, κατόπιν παραγγελίας του Ο.Ε.Κ. 5.Ο προς ον η παραχώρησις του ακινήτου δικαιούχος στεγάσεως αγοραστής δέον να προβή εντός 60 ημερών από της εις αυτόν επιδόσεως της σχετικής προσκλήσεως του Ο.Ε.Κ., κοινοποιουμένης μέσω της αρμοδίας Αστυνομικής Αρχής, εις αποδοχήν της παραχωρήσεως και των όρων αυτής δι’ εγγράφου δηλώσεώς του παρά πόδας του παραχωρητηρίου. Η δήλωσις αύτη δύναται να ενεργηθή και δια πληρεξουσίου. Το παραχωρητήριον, μετά την αποδοχήν του υπό του δικαιούχου αγοραστού, κυρούται υπό του Υπουργού Εργασίας, της σχετικής εγκριτικής πράξεως αυτού αναγραφομένης εν τέλει του παραχωρητηρίου. Εν συνεχεία ο Ο.Ε.Κ. διαβιβάζει το παραχωρητήριον εις τον αρμόδιον φύλακα μεταγραφών και υποθηκών, υποχρεούμενον ίνα αμελλητί μεταγράψη την κυριότητα υπέρ του αγοραστού και εγγράψη άμα την εν παρ. 4 υποθήκη, διαβιβάζων αμέσως εις τον Ο.Ε.Κ. τα σχετικά πιστοποιητικά μεταγραφής και υποθήκης. Η εγγραφή της υποθήκης υπέρ του Ο.Ε.Κ. θεωρείται ως εγγραφείσα εν τοις βιβλίοις υποθηκών από της χρονολογίας της μεταγραφής έστω και αν εγένετο μεταγενεστέρως, προηγείται δε πάσης άλλης υποθήκης ή οιουδήποτε εμπραγμάτου δικαιώματος υπέρ άλλου έστω και αν τούτο κατεχωρήθη εν τοις βιβλίοις προ της υπέρ του Ο.Ε.Κ. εγγραφής. Σελ. 68,70 213-026 Η εξάλειψις της υποθήκης ενεργείται τη εγγράφω εντολή του Ο.Ε.Κ. άμα τη εξοφλήσει της τελευταίας δόσεως του τιμήματος. Δια την μεταβίβασιν την μεταγραφήν, την εγγραφήν ή εξάλειψιν υποθήκης, ως και πάσαν εν γένει πράξιν, σύμβασιν, βεβαίωσιν, πιστοποιητικόν, ή έγγραφον σχετικόν με την εφαρμογγήν του παρόντος ισχύουν αι δια του άρθρ. 17 του Ν.Δ. 2963/54 οριζόμεναι απαλλαγαί, επεκτεινόμεναι και επί των δικαιωμάτων των αμίσθων φυλάκων μεταγραφών και υποθηκών άτινα και περιορίζονται εις το ήμισυ των ισχυόντων. Εάν ο δικαιούχος δεν προσέλθει εντός της κατά τα ανωτέρω 60ημέρου προθεσμίας ίνα προβή εις την έγγραφον αποδοχήν του παραχωρητηρίου, ανακαλείται δι’ αποφάσεως του Διοικητικού Συμβουλίου, του Ο.Ε.Κ., διατασσομένης άμα της αποβολής εκ της εργατικής κατοικίας εις ην περίπτωσιν έχει παραχωρηθή η χρήσις ταύτης. Η αποβολή εκτελείται διοικητικώς υπό της οικείας Αστυνομικής Αρχής, κατόπιν παραγγελίας του Ο.Ε.Κ. διαβιβάζοντος εις αυτήν την περί αποβολής απόφασιν. 6.Μέχρι της ολοσχερούς εξοφλήσεως των δόσεων ο δικαιούχος αγοραστής υποχρεούται εις την προσήκουσαν και επιμελή συντήρησιν του μεταβιβασθέντος αυτώ ακινήτου, υποβαλλόμενος εις τον οικείον έλεγχον και την παρακολούθησιν του Ο.Ε.Κ. Εν παραλείψει του στεγασθέντος να διενεργήση την προσήκουσαν συντήρησιν, εκτελείται αύτη υπό του Ο.Ε.Κ. Η σχετική δαπάνη καταλογίζεται εις βάρος του στεγασθέντος δια αποφάσεως του Διοικητικού Συμβουλίου του Ο.Ε.Κ., καθορίζοντος αναλόγως του μεγέθους του ποσού τον τρόπον εισπράξεως, καθώς και ενδεχομένην προθεσμίαν ή καταβολήν εις δόσεις. Δι’ αποφάσεως του Διοικητικού Συμβουλίου του Ο.Ε.Κ., εγκρινομένης υπό του Υπουργού Εργασίας δύναται να διαταχθή η είσπραξις κατά τας διατάξεις του Νόμου Εισπράξεως Δημοσίων Εσόδων. 473 15.Β.β.10 Οργανισμός Εργατικής Κατοικίας 7.Το Διοικητικόν Συμβούλιον του Ο.Ε.Κ. δύναται να επιβάλη εις τον δικαιούχον αγοραστήν την πυράσφαλισιν της μεταβιβασθείσης οικοδομής εφαρμοζομένων, εν παραλείψει του αγοραστού, κατ’ αναλογίαν, απάντων των εν παρ. 6 οριζομένων, Η ασφάλισις δύναται να ενεργήται και υπό του ιδίου του Ο.Ε.Κ. δι’ αυτασφαλίσεως, δαπάνη πάντοτε του στεγασθέντος. Ίδιος Κανονισμός θέλει ρυθμίση τα της αυτασφαλίσεως. 8.Εν περιπτώσει συγχρόνου δημοπρατήσεως κατοικιών εν τη αυτή πόλει δια πλειόνων της μιας εργολαβιών, αι δαπάναι οικοδομικών εργασιών εκάστης εργατικής κατοικίας υπολογίζονται βάσει του μέσου όρου κόστους απασών των εργολαβιών. 9.Προκειμένης παραχωρήσεως υπό του Ο.Ε.Κ. κατοικιών αποτελουμένων εξ ορόφου οικοδομής ή διαμερισμάτων ορόφου, δύναται ούτος να συνιστά προηγουμένως, κατά το άρθρ. 1002 Αστικού Κώδικος και τας διατάξεις του Νόμ. 3741/1929 «περί της ιδιοκτησίας κατ’ ορόφους», οριζοντίους ιδιοκτησίας επί των αντιστοίχων ορόφων και διαμερισμάτων των υπ’ αυτού οικοδομουμένων ή διατιθεμένων πολυκατοικιών. Η σύστασις των οριζοντίων ιδιοκτησιών γίνεται δια σχετικής μονομερούς εγγράφου δηλώσεως (πράξεως) του Ο.Ε.Κ., περιλαμβανούσης την ακριβή περιγραφήν των συνιστωμένων οριζοντίων ιδιοκτησιών και τον οικείον κανονισμόν πολυκατοικίας. Η τοιαύτη περί συστάσεως οριζοντίων ιδιοκτησιών πράξις του Ο.Ε.Κ. μεταγράφεται υπό του αρμοδίου φύλακος μεταγραφών μη απαιτουμένης προς τούτο συμβάσεως ή συμβολαιογραφικής πράξεως. Ο μεταγραφοφύλαξ υποχρεούται να ενεργήση την μεταγραφήν εφαρμοζομένων αναλόγως των εν παρ. 5 οριζομένων. 10.Προκειμένης χορηγήσεως υπό του Ο.Ε.Κ. δανείου εις δικαιούχον στεγαστικής συνδρομής ιδιοκτήτην ακινήτου δεν απαιτείται συμβολαιογραφικόν έγγραφον προς παραχώρησιν δικαιώματος εγγραφής της ασφαλιζούσης το δάνειον υποθήκης, δυναμένης ταύτης να συνιστάται δια του περί χορηγήσεως του δανείου μεταξύ του Ο.Ε.Κ. και δικαιούχου δανειολήπτου συναπτομένου εγγράφου, δυνάμει του οποίου και μόνου εγγράφεται η υποθήκη υπό του αρμοδίου φύλακος υποθηκών, αφού προηγουμένως κυρωθή τούτο υπό του Υπουργού Εργασίας, της σχετικής εγκριτικής πράξεως αυτού αναγραφομένης εν τέλει του εγγράφου, εφαρμοζομένων αναλόγως και των εν παρ. 5 οριζομένων. Αι εν τοις παρ. 6 και 7 επιβαλλόμεναι υποχρεώσεις εις δικαιούχους στεγαστικής συνδρομής αγοραστάς εργατικών κατοικιών εφαρμόζονται καθ’ ολοκληρίαν και επί των τυγχανόντων στεγαστικής συνδρομής δια παροχής αυτοίς δανείων. 11.Αι λεπτομέρειαι δια την εφαρμογήν των ανωτέρω δύνανται να καθορισθώσι δι’ ειδικού κανονισμού ψηφιζομένου υπό του Διοικητικού Συμβουλίου του Ο.Ε.Κ., εγκρινομένου υπό του Υπουργού Εργασίας και δημοσιευομένου εις την Εφημερίδα της Κυβερνήσεως. 12.(Προστίθεται φράσις εις την παρ. 1 άρθρ. 25 Ν.Δ. 2963/1954, ανωτ. σελ. 68,45) Μεταβατική Διάταξις 13.Ο καθορισμός της αξίας των μέχρι της ενάρξεως της ισχύος της παρούσης πράξεως διανεμηθεισών εργατικών κατοικιών γίνεται συμφώνως προς τα εν παρ. 1 της παρούσης πράξεως οριζόμενα. Κατ’ εξαίρεσιν δια τον υπολογισμόν της δαπάνης οικοδομικών εργασιών των μέχρι της ισχύος της παρούσης πράξεως διανεμηθεισών υπό του Ο.Ε.Κ. κατοικιών, λαμβάνεται ο μέσος όρος του επιτευχθέντος ανά τετραγωνικόν μέτρον κόστους κατασκευής του συνόλου των ως άνω κατοικιών, κεχωρισμένως δια τας δύο κατηγορίας αυτών ήτοι: α)Μονόροφα – διώροφα και β)διαμερίσματα πολυορόφων πολυκατοικιών. Εις περιπτώσεις καθ’ ας η κατά τ’ άνω προκύπτουσα δαπάνη οικοδομικών εργασιών κατοικιών οικισμού τινός, ήθελεν είναι ανωτέρα της προκυπτούσης εκ της εργολαβίας του οικισμού τούτου, θα λαμβάνεται υπ’ όψιν η εκ της εργολαβίας ταύτης προκύπτουσα, εις ην δε περίπτωσιν υφίστανται εν τη αυτή πόλει ή τω αυτώ οικισμώ πλείονες της μιας εργολαβίαι, λαμβάνεται υπ’ όψιν η δίδουσα το μικρότερον κόστος εργολαβίας. Κατ’ αμφοτέρας τας περιπτώσεις του πρώτου και δευτέρου εδαφίων της παρούσης παραγράφου εκπίπτεται εκ της δαπάνης οικοδομικών εργασιών ποσοστόν 10% εις βάρος των κεφαλαίων στεγάσεως του Οργανισμού Εργατικής Κατοικίας. Δια την εφαρμογήν των ανωτέρω η τέως Διοίκησις Πρωτευούσης θεωρείται ως ενιαία πόλις. Κατά τον καθορισμόν της αξίας εκάστης κατοικίας αι αποθήκαι, πλυντήρια και λοιποί βοηθητικοί χώροι, κείμενοι εις τα δώματα ή εις τα υπόγεια και εν γένει εκτός του εμβαδού του διαμερίσματος, υπολογίζονται εις το ήμισυ, οι δ’ εν προβόλω εξώσται εις τον τρίτον της επιφανείας αυτών. Αι καθυστερούμεναι κατά την έναρξιν της ισχύος της παρούσης πράξεως εξ οφειλής παραχωρηθείσης εργατικής κατοικίας ή δανείου αυτοστεγάσεως δόσεις, κεφαλαιοποιούμεναι εξοφλούνται εις μηνιαίας δόσεις οριζομένας, δι’ αποφάσεως του Δ.Σ. του Ο.Ε.Κ., εγκρινομένης υπό του Υπουργού Εργασίας, προστιθεμένας εις τας δόσεις της παρ. 2 της παρούσης πράξεως και συνεισπραττομένας μετ’ αυτών. (Αντί της σελ. 68,71) Σελ. 68,71(α) 225-087 474 Οργανισμός Εργατικής Κατοικίας 15.Β.β.10 14.Πάσα διάταξις Νόμου, Δ/τος ή Κανονισμού γενική ή ειδική αμέσως ή εμμέσως αντικειμένη τη παρούση πράξει καταργείται. Η παρούσα πράξις, ης η ισχύς άρχεται από της δημοσιεύσεώς της εις την Εφημερίδα της Κυβερνήσεως, κυρωθήσεται δια Νόμου, μερίμνη του επί της Εργασίας Υπουργού.

[Source: greek_legal_code_raptarchis | Tokens: 11085]